Meksikansk øl

Meksikansk øl har en lang historie helt tilbake til da de spanske conquistadorene tok med seg sine alkoholholdige drikker. Moderne meksikansk øl har blitt produsert i omtrent 160 år. Før conquistadorene ankom, drev urfolkene i Mexico med produksjon av blant annet Pulque. I dag finnes det 2 store ølgiganter som står for det meste av ølproduksjonen i Mexico, i tillegg til noen få mikrobryggerier.


== Ølhistorie ==
Påvirkning fra tyske immigranter på midten av 1800-tallet, og spesielt den østerrikske keiseren Maximilian fra Habsburgfamilien, har ført til at øltyper som Vienna lager nå er populære i Mexico.
Det første lagerølbryggeriet, La Pila Seca, ble grunnlagt i 1845. På 1890-tallet kom de større og indistrualiserte bryggeriene Cervecería Cuauhtémoc og Cervecería Moctezuma (senere som Cervecería Cuauhtémoc Moctezuma og i dag som FEMSA). Forbudstiden i USA på 1920-tallet gjorde at ølproduksjonen i Mexico fikk et voldsomt oppsving da mange fra USA krysset grensen for å få tak i alkohol. I denne perioden ble det grunnlagt flere bryggeriet på grensen mot USA.


=== Tidslinje for meksikansk ølhistorie ===

I 1544 grunnla Alfonso de Herrera det første bryggeriet i Amerika. Bryggeriet holdt til i det som i dag er Mexico by.
I 1845 begynte moderne ølproduksjon.
I 1860 ble det første bryggeriet, cervecería San Diego grunnlagt av Carlos Fredenbaen og bryggeriet var i drift frem til 1889.
I 1865 ble cervecería Toluca y México grunnlagt av Agustín Marendes, med sveitsiske røtter. Her ble den første produksjon av øltypen lager i Mexico til.
I 1869 grunnla Emilio Dercher et mikrobryggeri i Mexico by. Samme år grunnla José Ponce Solís Cervecería Yucateca.
I 1884 ble Compañía Cervecera Limitada grunnlagt.
I 1886 ble Cerveza y Hielo Monterrey grunnlagt av José Calderón.
I 1889 ble Cervecería Piazzini grunnlagt av Calixto Piazzini.
I 1890 ble Cervecería Cuauhtemoc grunnlagt av Francisco Sada, Francisco G. Sada, José María Schnaider og José Calderón. Samme år ble Cervecería Estrella grunnlagt av Juan E. Ohrner. Dette bryggeriet var det andre som startet med øltypen lager. I 1954 overtok Grupo Modelo Cervecería Estrella.
I 1894 ble Cervecería Guillermo Hasse y Compañía grunnlagt i Orizaba av Henry Manthey, William Hasse, Cuno Von Alten og Adolph Burhard. I 1896 endret selskapet navn til Cervecería Moctezuma.
I 1896 ble Cervecería Chihuahua grunnlagt av Juan Terrazas. Samme år ble Cervecería Sonora grunnlagt av Jacob Schuele, George Gruning og Dr. Hoeffer.
I 1898 ble Compañía Cervecera Porfirio Díaz S.A. grunnlagt i Cuernavaca.
I 1900 ble Cervecería del Pacífico grunnlagt i Mazatlán av tyskerne Jorge Claussen, Germán Evers og Emilio Philippy. Bryggeriet ble senere solgt til Grupo Modelo i 1954.
I 1920 ble Cervecería Mexicali grunnlagt av Miguel González og Heraclio Ochoa. Bryggeriet var i drift frem til 1973.
I 1925 ble Cervecería Modelo grunnlagt i Mexico by av Braulio Iriarte.
I 1956 ble Cervecería Mexicali de Sonora grunnlagt av Rodolfo og Víctor González. Bryggeriet ble solgt til Grupo Modelo i 1960.
I 1966 ble Cervecería de Torreón grunnlagt i Torreón. Bryggeriet ble kjøpt opp av Grupo Modelo ved slutten av dette året.
I starten av 1980 kjøpte Grupo Femsa Cervecería Cuauhtemoc og i 1985 Cervecería Moctezuma. Etter dette ble selskapet hetende Cervecería Cuauhtemoc-Moctezuma.
I starten av 80-tallet, ble Cervecería Río Bravo grunnlagt ved Los Cabos.
På 90-tallet kom det første moderne mikrobryggeriet i Latin-Amerika til Mazatlán under navnet Pepe´s and Joe. I 1997 kom også mikrobryggeriene, Cervecería San Ángel og Cervecería Santa Fe Beer Factory
Det har også tidligere eksistert flere bryggerier som blant annet Cruz Blanca fra Ciudad Juárez, Cervecera de la Laguna fra Torreón og Cervecería Zorrilla fra San Luis Potosí, samt andre.


== Dagens ølproduksjon i Mexico ==


=== Ølgiganter ===

I dag er det 2 store bryggerier i Mexico, FEMSA og Grupo Modelo. Disse står for dagens hovedproduksjon av meksikansk øl. FEMSA har med Cervecería Cuauhtémoc Moctezuma historie tilbake til 1890-tallet. Populære ølmerker som blir produsert av FEMSA er Bohemia, Carta Blanca, Dos Equis, Indio, Noche Buena, Sol, Superior og Tecate, samt noen ølsorter på lisens, som Coors Light. Grupo Modelo produserer færre ølmerker, men har en større andel av markedet når det gjelder eksport med ølmerkene Corona Extra, Corona Light, Negra Modelo, Modelo especial, Modelo Light og Pacífico. I tillegg produserer Grupo Modelo ølmerker som kun er å få nasjonalt, som Victoria, Estrella, León, Montejo, Barrilito, samt andre.


=== Mikrobryggerier ===
I tillegg til de 2 store bryggeriene, finnes det i dag noen få små mikrobryggerier i Mexico som blant annet Beer Factory, Cervecería de Baja California, Cervecería Minerva, Cervecería Primus og Cerveza Tijuana.